דרום אפריקה

‏ ‏ רפובליקת דרום אפריקה (באפריקאנס: Republiek van Suid-Afrika; בזולו: IRiphabliki yaseNingizimu Afrika; באנגלית: Republic of South Africa), היא מדינה הממוקמת בקצה הדרומי של יבשת אפריקה. המדינה נודעת בזכות נופי הטבע המרהיבים שבה, ההיסטוריה העשירה שלה והתרבות המגוונת שלה. לדרום אפריקה יש את הכלכלה החזקה ביותר בכל יבשת אפריקה. דרום אפריקה מכילה מגוון עצום של חיות בר, כולל אריות, פילים, קרנפים ונמרים, בהם ניתן לצפות בשמורות ובפארקים לאומיים רבים. כמה מהפארקים הפופולריים ביותר במדינה כוללים את הפארק הלאומי קרוגר, הפארק הלאומי פיל אדו ופארק קגאלאדי. לאורך קו החוף של המדינה המבקרים יכולים אף לצפות במגוון בעלי חיים ימיים כמו לווייתנים, דולפינים וכרישים. למדינה היסטוריה מרתקת ומורכבת, שהושפעה באופן ניכר על ידי תקופות של קולוניזציה ואפרטהייד שנמשכו מאות שנים. המבקרים יכולים ללמוד על ההיסטוריה של המדינה במספר רב של מוזיאונים המוקדשים לנושא, באתרים היסטוריים, ובאטרקציות תרבותיות שונות, כמו בין היתר מוזיאון האפרטהייד ביוהנסבורג ורובן איילנד בו נכלא נלסון מנדלה במשך 27 שנים. לדרום אפריקה אוכלוסייה מגוונת ו-11 שפות רשמיות. למדינה גם תרבות מגוונת אשר מהווה כור היתוך של מסורות אפריקאיות, אירופאיות ואסייתיות והדבר בולט במיוחד באמנות, במוזיקה, בריקוד, ובמטבח של המדינה. המבקרים יכולים בין היתר לצפות בריקודי זולו מסורתיים, להשתתף בפסטיבלי הג'אז של קייפטאון, או לבקר בגלריות לאמנות עכשווית ביוהנסבורג. המטבח של דרום אפריקה אשר מהווה שילוב של השפעות אפריקאיות, הולנדיות והודיות. המדינה נודעת גם בזכות היין שמופק בה באזורים סטלנבוש ופרנצ'הוק. על אף שדרום אפריקה היא יעד בטוח למטיילים, חשוב להיות מודעים לשיעורי הפשיעה הגבוהים באזורים מסוימים במדינה, ובשל כך מומלץ ללמוד על הסכנות הפוטנציאליות מבעוד מועד ולנקוט באמצעי הזהירות הנחוצים על מנת שתבטיחו את שלומכם במהלך הביקור. == אזורים == דרום אפריקה מחולקת ל-12 מחוזות מנהליים (פרובינציות): == יישובים בולטים בעלי עניין תיירותי == יישובים בולטים בדרום אפריקה אשר בעלי עניין תיירותי: 1 יוהנסבורג‏ (Johannesburg‏) העיר הגדולה והמאוכלסת ביותר בדרום אפריקה. העיר היא מרכז הסחר והכלכלה של המדינה. 2 קייפטאון‏ (Cape Town‏) היישוב הבריטי הראשון במדינה, עיר מרכזית ומלאת חיים. 3 דרבן‏ (Durban‏) עיר נמל גדולה ומקום מגוריה של הקהילה ההודית הגדולה בעולם מחוץ להודו. 4 פרטוריה‏ (Pretoria‏) עיר בירתה הראשית של דרום אפריקה, מושב הנשיא והממשלה. 5 מבומבלה‏ (Mbombela‏) עיר הנמצאת בקרבת הפארק הלאומי קרוגר ומהווה בסיס נוח ליציאה לסיורים בו. 6 בלומפונטיין‏ (Bloemfontein‏) אחת משלוש ערי הבירה של רפובליקת דרום אפריקה 7 פולוקוואנה‏ (Polokwane‏) אטרקציות תיירות בולטות בתחום העיר הם הפארק העירוני וכמו גם כל האתרים המבוססים על שימור וטיפול בחיות הבר של דרום אפריקה הנמצאים בפאתי העיר. 8 קימברלי‏ (Kimberley‏) 9 פורט אליזבת‏ (Port Elizabeth‏) 10 אפינגטון‏ (Upington‏) == אטרקציות תיירות פופולריות בדרום אפריקה == להלן מאה מהאטרקציות התיירותיות הפופולריות ביותר במדינה. בעוד שהרשומות שלהלן מכילות רק את שמות אטרקציות התיירות הבולטות ביותר במדינה, תוכלו למצוא במדריכי המשנה של המדינה שעוסקים באזורים, בערים, ובמחוזות הערים בדרום אפריקה, רשומות עבור אותם היעדים אשר מכילים פירוט רב בהרבה לכל יעד, וכמו גם רשומות רבות נוספות שעוסקות ביתר אטרקציות התיירות במדינה. 1 הפארק הלאומי קרוגר‏ 2 שמורת הקרנפים והאריות‏ 3 פארק הפילים הלאומי אדו‏ פארק קאלגאדי - ערש המין האנושי - רובן איילנד - פארק אוקהלמבה-דרקנסברג - == רקע כללי == === רקע היסטורי === === אקלים === === חגים לאומיים === === שפה === בדרום אפריקה כ-17 שפות רשמיות, ביניהן אנגלית, אפריקנס, שפת הזולו ועוד. עבור התייר הבין-לאומי (והישראלי בפרט) משמשת האנגלית בדרך כלל כשפה מגשרת. רב האוכלוסייה הבאה במגע עם תיירים, ובפרט אנשים העובדים בתחנות מידע לתיירים, חנויות, מלונות וכו' שולטים באנגלית ברמה המתקרבת לשפת אם. === דמוגרפיה === ==== יהדות דרום אפריקה ==== == אטרקציות == === טבע === === מורשת תרבותית === === אטרקציות נוספות === == פעילויות == === צלילה === === רפטינג === == קניות == === מזכרות === == אוכל == הדרום אפריקאים אוהבים לצלות בשר על הגריל ("על-האש") פעילות המכונה BRAI. התוצרת המקומית מתמחה בבשר בקר, צלעות כבש ובאזורים מסוימים בשר יען, הנחשב בריא עקב אחוז הכולסטרול הנמוך בו. במדינה אוכלוסייה הודית גדולה ובמקומות רבים (בעיקר לאורך החוף הדרום מזרחי) ניתן למצוא מאכלים הודים בשפע. לאורך החופים נפוצים מאוד מאכלי ים שונים ביניהם דגים, שריפס וקלאמרי. === מזון מהיר === == שתייה == == לינה == == הגעה == === בטיסה === במדינה מספר נמלי תעופה בין-לאומיים, המרכזיים בהם ביוהנסבורג, דרבן וקייפטאון. בטיסה מישראל אל על מבצעת בין 3–5 טיסות שבועיות מישראל לדרום אפריקה. ניתן גם לטוס לדרום אפריקה באמצעות חניית ביניים דרך אדיס אבבה, איסטנבול או דרך נמל תעופה בין-לאומי באירופה. === באוטובוס === ניתן להגיע באוטובוסים ממרבית המדינות השכנות. == תחבורה == === בטיסה === במרבית הערים הגדולות במדינה קיימים שדות תעופה אשר ניתן לטוס אליהם בטיסות פנים או בין-לאומיות. טיסות הפנים במדינה זולות מאוד. מספר חברות תעופה פועלות עבור טיסות פנימיות: 1time קולולה South African Airways === במכונית === תנועה במכונית פרטית נוחה ובטוחה. הכבישים הבין עירוניים סלולים היטב ואין צורך ברכב שטח לנהיגה. הנהיגה בדרום אפריקה היא בצד השמאלי של הכביש (כמו באנגליה ואוסטרליה) ויש להתרגל לכך. חלק קטן מהכבישים הבין עירוניים הם כבישי אגרה, ושיטת התשלום היא בכיכרות תשלום, הממוקמות על הכביש. התשלום במזומן בכל הקופות ובאשראי בחלק קטן מהן. תחנות הדלק רבות קיימות בערים המרכזיות. בנסיעות בין עירוניות ייתכן מצב בו אין תחנת דלק לאורך מרחק גדול, לכן מומלץ לתדלק כאשר מגיעים לרבע המיכל בערך. התשלום בתחנות הדלק הוא במזומן בלבד. בתחנות הדלק נהוג כי המתדלקים שוטפים את השמשות ביסודיות ובודקים שמן ומים. נהוג לתת תשר של 2 עד 5 רנד למתדלק. === באוטובוס === BAZ BUS היא חברה פרטית המפעילה שרותי אוטובוס לתרמילאים (backpackers) בדרום אפריקה. החברה מפעילה קווי אוטובוס בין הערים הגדולות ולאורך נתיבי טיול פופולריים במדינה, כאשר תחנות העצירה של האוטובוס הן בפתחיהם של מלונות לתרמילאים. כיוון שבכל עיר קיימים מספר רב של מלונות תרמילאים, וכמות הנוסעים משתנה מיום ליום, יש צורך להזמין מקום מראש על האוטובוס, כאשר חובה לפרט את תחנת העלייה והעצירה, וכן לוודא כי קיים מקום ללינה במלון היעד. ישנם מספר סוגי כרטיסי נסיעה בחברה, ביניהם כרטיס חד פעמי, כרטיס חופשי-חודשי וכרטיס בכיוון אחד מעיר לעיר (ניתן להתקדם למשל מפורט אליזבט לקייפטאון עם עצירה בכמה מלונות בדרך שרוצים, כל עוד לא חוזרים מזרחה). קישור לאתר החברה === ברכבת === === באופניים === == נימוסים והליכות == == חשוב לדעת == === שגרירות ישראל === ישראל שגרירות ישראל בדרום אפריקה‏, ‎כתובת: 428 King's Hwy, Pretoria.‏, ☎ ‎27-12-4703500., דוא"ל: publicaffairs@pretoria.mfa.gov.il ‏ שעות פעילות: שני-חמישי: 9:00 עד 13:00, שישי: 9:00 עד 12:00. === סכנות פוטנציאליות === באופן כללי בדרום אפריקה יש מעט מאוד רעידות אדמה, סופות ציקלון, סופות טורנדו, שיטפונות, פיגועי טרור או מחלות מידבקות (למעט HIV). אף על פי כן, בדרום אפריקה יש את שיעורי הפשיעה האלימה מהגבוהים ביותר בעולם, למרות שאם תקפידו להשתמש בשכל הישר ולהיות ערניים לאורך כל הטיול, סביר להניח שיהיה לכם טיול מהנה ובטוח בדומה למרבית מיליוני התיירים שמבקרים במדינה מדי שנה. על מנת להיות בטוחים מומלץ במיוחד להקפיד על שתי דברים - לעולם לא להסתובב באזורים לא הומים בשעות הלילה ולהימנע מלהתבלט כמי שנושאים עליכם כסף או אביזרים יקרים. על אף ששיעורי הפשיעה גבוהים יחסית בדרום אפריקה, הדבר לא בולט במיוחד משום שרוב הפעילויות הפליליות מתרחשות בעיקר באזורים מסוימים במדינה ומבוצעות לרוב על ידי ארגוני פשע ספציפיים העוסקים בעיקר בגניבת נחושת, גניבת מכוניות, הובלה של סחורות, גניבות, פריצות לבתים, פריצות לבתי עסק, פריצות למחסנים, הברחות, סחר בסמים, זנות וכדומה. תקיפה של אנשים אקראים כמו מעשי שוד של אנשים ותיירים מחוץ לאותם אזורי הפשע נדירים למדיי בדרום אפריקה, אלא אם כן תבחרו להיות בחברת אנשים מפוקפקים שונים, לבקר בבתי עסק מפוקפקים, או לבקר בשכונות פשע. באופן כללי ברוב השגרירויות וארגוני התיירות תוכלו למצוא רשימות של אזורים בדרום אפריקה אשר ידועים לשמצה ואשר מומלץ במיוחד לתיירים להימנע מלבקר בהם. אם תבחינו בכבישים בנהגים שלא מקפידים על כללי הנהיגה מומלץ שלא לנסות להגיב או לומר משהו לאותו הנהג משום שאף פעם אי אפשר לדעת מה תהיה התגובה של אותו האדם. כמו בכל מקום אחר בעולם גם בדרום אפריקה מומלץ להקפיד לוודא שכל החפצים יקרי הערך נמצאים מחוץ לטווח הראייה של רוב האנשים במקומות ציבוריים ולשמור על פרופיל נמוך. באופן כללי מומלץ ככלל להימנע מלפעול על סמך עצות שקבלתם מזרים מוחלטים בהם נתקלים לאורך הדרך. מומלץ שלא ללבוש עליכם תיק שמכיל חפצי ערך ובמקום זאת ללבוש עליכם חגורת כסף נסתרת מתחת לחולצה. מומלץ להקפיד להשאיר את הדרכונים וחפצי הערך האחרים במקום בטוח אחר. למרות שרוב הבנקים ומשרדי החלפת המטבע דורשים שתציגו בפניהם את הדרכון שלכם על מנת לבצע החלפת מטבע של מטבע זר, בדרום אפריקה חוקי לשאת עותקים של מסמכים אשר אומתו, במקום המסמכים המקוריים. על מנת לאמת מסמכים מומלץ לקחת את המקור והעותקים לכל תחנת משטרה בדרום אפריקה ולבקש מהשוטר התורן שיסייע לכם. לאחר שהם מאמתים את המסמכים תוכלו להשתמש בהם במשך 90 הימים מהתאריך שבו המשטרה חתמה עליהם. הקפידו שלא לשאת עליכם סכומי כסף גדולים. כמו כן הקפידו שלא להסתובב בשעות החשיכה באזורים שאינם הומים. מומלץ גם להסתיר ככל הניתן שאתם תיירים - הסתירו את המצלמה או חפצים/בגדים אחרים שמבליטים שאתם תיירים. אל תשאירו את חפצי הערך במיקום בולט לעין אפילו בעת שאתם נוסעים במכונית משום שבצמתים מסוימים לעיתים רבות מבוצעים מעשי שוד בהם השודדים שוברים מהר את השמשה ולוקחים עימם פריטים שהיו גלויים לעין שנמצאו בתוך המכונית. כמו כן הקפידו מאותה הסיבה לוודא תמיד שהדלתות של המכונית תמיד נעולות ושהחלונות במכונית לא פתוחים יותר מחצי הדרך. הקפידו גם תמיד לדעת את המסלול המדויק למיקום שאליו אתם הולכים/נוסעים על מנת שחלילה לא תלכו לאיבוד. אם אתם נושאים עליכם תיקים, בעת שאתם עוצרים ומתיישבים במקום כלשהו מומלץ להקפיד לנעול את התיקים לרגל של השולחן או לכיסא עליו אתם יושבים משום שהדבר יסייע למנוע שהם יגנבו ממכם. ניתן גם לבקר בעיירות שונות ברחבי המדינה, אבל מומלץ לעשות זאת עם עוד אנשים אלא אם כן אתם יודעים מראש היכן בדיוק אתם הולכים לבקר ושמדובר במיקום בטוח. כדאי תמיד לקחת בחשבון שבעוד שחלק מהעיירות בטוחות למדיי, אחרות עלולים להיות מסוכנות במיוחד. מומלץ לנסוע ברחבי המדינה עם מדריך מנוסה. חלק מחברות הטיולים מספקות טיולים מודרכים בטוחים בעיירות שונות. הליכה בשעות החשיכה עלולה להיות מסוכנת במיוחד. כדאי להפנים שהסתובבות ברחובות של דרום אפריקה בשעות החשיכה זה לא חלק מהתרבות המקומית כפי שמקובל במרבית היישובים בעולם המערבי. אם חייבים להגיע למיקום מסוים בשעות החשיכה מומלץ במקום זאת לקחת מונית (מונית עם מונה, ולא מונית מיניבוס). מומלץ במיוחד גם להימנע בכל מחיר מלאסוף טרמפיסטים או לספק סיוע לאנשים עם מכוניות מקולקלות בהם תתקלו לאורך הדרך בשל החשש הסביר שמדובר בסוג של מלכודת. אם אתם רוצים לעזור להם בכל זאת מומלץ לנסוע משם הישר לתחנת משטרה ולבקש מהם שיסייעו לאותו האדם. אם אתם נוסעים ברכב שכור בדרום אפריקה, כדאי לקחת שבמקרים בהם המשטרה תעצור אתכם ותדרוש לבדוק את רישיון הנהיגה שלכם, ותראו להם רישיון נהיגה מחו"ל, הם עשויים לשאול אתכם אם יש לכם אישור בכתב (ממשרד ממשלתי אקראי) לנהוג בדרום אפריקה. כדאי לקחת בחשבון שכל עוד שהרישיון שלכם מכיל טקסטים בשפה האנגלית ו/או שיש לכם אישור נהיגה בין-לאומי, הדבר תקין לחלוטין מבחינת החוקים של דרום אפריקה ואתם לא אמורים להידרש להציג מסמכים נוספים כלשהם או לקבל אישורים מיוחדים נוספים. במקרים בהם הם ידרשו שתעשו זאת הקפידו לעמוד על שלכם ולציין עובדה זו בנימוס לשוטרים ולא לשלם להם שוחד. יתר על כן, כל רישיון נהיגה זר עם טקסטים באנגלית תקף בדרום אפריקה במשך 90 הימים מהיום שבו הגעתם לדרום אפריקה, ועל כן כדאי לקחת בחשבון שייתכן שתדרשו להציג בפני השוטרים את הדרכון יחד עם רישיון הנהיגה. לאחר 90 ימים מיום ההגעה לדרום אפריקה רישיונות הנהיגה הזרים אינם בתוקף יותר ובכדי להמשיך ולנהוג בכבישי המדינה חייבים להוציא רישיון נהיגה מקומי. היזהרו במיוחד מנסיעה בכבישים בשעות החשיכה. שלא בדומה למקובל בעולם המערבי, כבישים רבים ברחבי המדינה (כולל כבישים מהירים), ובמיוחד באזורים הכפריים, לא מוארים באופן נאות בשעות החשיכה או לרוב אינם מוארים בכלל. כדאי גם לקחת בחשבון שלעיתים רבות חיות בר ואנשים שונים עשויים ללכת באמצע הכבישים בעיירות הקטנות יותר (אך לא בערים כמו פרטוריה, יוהנסבורג וקייפטאון). כמו כן, כדאי גם לקחת בחשבון שלעיתים ישנם ניסיונות לעצוא נהגים שונים לאורך הדרך ולשדוד מהם את המכוניות שלהם. אם אתם נוהגים במכונית עם לוחית זיהוי אשר עליה מספר שאינו מכיל קידומת מקומית, הדבר עלול למשוך תשומת לב מצד פושעים שונים. במידת האפשר מומלץ לנסוע במכונית עם לוחית זיהוי אשר עליה מספר עם קידומת מקומית. אם הדבר לא אפשרי כדאי בכל מקרה להיות מודעים לכך ולהיות ערניים יותר. ==== חיות בר ==== אחת מאטרקציות התיירות המרכזיות בדרום אפריקה הם אטרקציות הטבע והמגוון הרחב של חיות הבר אשר בהם ניתן לצפות בבתי הגידול הטבעיים שלהם. בעת נסיעה בשמורת חיות בר הקפידו תמיד לנסוע במהירות המותרת ולהישאר תמיד בתוך המכונית. במהלך טיולים מודרכים הקפידו תמיד לפעול בהתאם להוראות המדריך. הקפידו שלא לנסוע קרוב מדי לפילים ותהיו תמיד מוכנים לנסוע מהמקום במהירות אם חלילה הפילים יבחרו פתאום להסתער לעבר המכונית שבה אתם יושבים. באופן כללי מרבית הפילים חזקים מספיק בשביל להפוך חלק גדול מהמכוניות הקטנות. הפילים מסוגלים גם להרוס מכוניות קטנות כאשר הם יושבים עליהם (כאשר הדבר קורה הם גורמים בפועל לפיצוץ של כל הגלגלים, שוברים את החלונות ומכופפים את השילדה באופן שלא מאפשר לתקן אותה בעתיד) בעוד שאתם תשבו בפנים במהלך שהפיל מוחץ את המכונית. אם וכאשר צריכים ללכת בטבע הקפידו תמיד ללבוש גרביים ומגפיים ואף פעם לא ללכת בטבע עם סנדלים. זוג מגפיים טוב יסייע לוודא שלא יכיש אתכם נחש ולהימנע מחתכים שיגרמו לזיהומים. באזורים רבים ברחבי המדינה תהיו עשויים להיתקל בחיות בר בכבישים. קופים ובבונים הם בעלי החיים הנפוצים ביותר בהם תהיו עלולים להיתקל לאורך הדרך. אם וכאשר הדבר קורה הקפידו שלא לצאת מהמכונית על מנת לצלם אותם או לנסות ליצור אינטראקציה כלשהי עם בעלי החיים. אל תשכחו שאלו חיות בר ולעיתים רבות הן עלולות להתנהג באופן בלתי צפוי. לפעמים תהיו עלולים להיתקל בחיות בר במהלך טיול בחיק הטבע. גם במקרים הללו הקפידו לשמור מהם מרחק ושאינכם הולכים בין שתי קבוצות של בעלי חיים או שתי בעלי חיים שונים. מומלץ במיוחד של לגרום לנקבת בבון להתעצבן אם היא חוששת במיוחד לחיי הצאצא/ים שלה. בדקו תמיד עם המקומיים לפני שאתם מחליטים לשחות בנהר או באגם מסוימים, מכיוון שעלולים להיות בהם תנינים או היפופוטמים. ברוב החופים הגדולים בפרובינציית קוואזולו-נטאל מותקנות גם רשתות נגד כרישים. משום כך, אם אתם מתכוונים לשחות בכל מקום אחר חוץ מחופי הרחצה המרכזיים, בדקו קודם כל אם עם המקומיים אם הדבר מותר/בטוח. === בריאות המטייל === ==== בתי חולים ==== עדיף להימנע מלבקר בבתי החולים הציבוריים במידת האפשר. בתי החולים הפרטיים הם בסטנדרט גבוה הדומה לזה הקיים במרבית העולם המערבי. ==== בתי מרקחת ==== רשתות בתי המרקחת הגדולות ביותר בדרום אפריקה הן קליקס ודיסקם, וניתן למצוא סניפים שלהם במרבית מרכזי הקניות הפונות לתיירים. בחלק מרשתות הסופרמרקטים, כמו צ'קרס למשל, יש גם בתוך החנות בית מרקחת. בתי המרקחת בדרום אפריקה דומים בדרך כלל לבתי המרקחת שקיימים באירופה ובאמריקה הצפונית. עם זאת, בבתי המרקחת בדרום אפריקה בדרך כלל יש מבחר יותר קטן של תרופות מאשר עמיתיהם בצפון אמריקה, ותוספי תזונה בהשוואה לבתי המרקחת באירופה וארצות הברית. ==== מים ==== מי הברז באזורים העירוניים לרוב בטוחים לשתייה בכל רחבי המדינה. כדאי לקחת בחשבון שיש סיכון גבוהה יותר לבילהרציה כאשר מדובר במים עומדים. ==== כוויות שמש ==== בשל רמות קרינת ה-UV הגבוהות בדרום אפריקה מומלץ למרוח עליכם קרם הגנה מהשמש עם בעל מקדם הגנה (SPF) גבוה יחסית במשך כל ימות השנה על מנת לוודא שלא תקבלו כוויות שמש במהלך הביקור. ==== HIV ואיידס ==== דרום אפריקה היא מהמדינות עם שיעורי ההידבקות ב-HIV מהגבוהים בעולם. ל-5.4 מיליון אנשים מתוך כלל אוכלוסיית המדינה, שכוללת 48 מיליון נכון ל-2024, הם נשאי HIV. שיעורי ההידבקות בנגיף ה-HIV באוכלוסייה הכוללת מעל גיל שנתיים משתנה בין כ-2% בפרובינציית הכף המערבי למעל ל-17% בפרובינציית קוואזולו-נטאל. בסך הכל, כ-18.8% מתושבי דרום אפריקה מעל גיל 15 הם נשאים של נגיף ה-HIV. אחת מכל ארבע נשים ואחד מכל חמישה גברים בדרום אפריקה בגילאים 20 עד 40 נגוע בנגיף ה-HIV. ==== מלריה ==== החלקים הצפון-מזרחיים של דרום אפריקה (כולל הפארק הלאומי קרוגר ופארק אזור הביצות איסימנגליסו(אנ')) הם אזורים בהם בעונות מסוימות יש סיכון מוגבר לחלות במלריה (לרוב בין החודשים נובמבר עד מאי). התקופה המסוכנת ביותר היא לרוב לאחר העונה הגשומה שבין מרץ למאי. מומלץ להתייעץ עם רופא המשפחה לגבי האופן שבו תוכלו לוודא שלא תחלו במלריה במהלך הביקור בדרום אפריקה. באופן כללי, הדרכים החשובות ביותר להתגונן בהם מפני הידבקות במלריה הן: באמצעות חומר דוחה יתושים מסוג DEET. לכסות את העור בבגדים עם שרוולים ארוכים, במיוחד מבהלך שעות בין הערביים. שימוש ברשת יתושים מעל למיטה כאשר הולכים לישון. מותגים בולטים של תכשירי דוחי יתושים בדרום אפריקה הם "Tabbard" ו-"Peaceful Sleep" וניתן לרכוש אותם כמעט בכל מקום. מומלץ גם לקרוא את המדריכים מלריה ויתושים. ==== עישון ==== אסור לעשן בכל המבנים הציבוריים בדרום אפריקה כולל בשדות התעופה, בפאבים, במרכזי הקניות ובתיאטראות. אף על פי כן, כדאי להתכונן לכך שמעשנים מקומיים רבים נוטים להתעלם מהאיסור. ברוב המסעדות יש אזורים המיועדים ללקוחות מעשנים (אזורים בתוך המסעדה עם אוורור או שולחנות בחלק החיצוני של המבנה). === נגישות תקשורתית === ==== טלפוניה ==== == ראו גם == == הערות שוליים ==